钦定古今图书集成/理学汇编/学行典/第135卷 > 邵子渔樵问答 > 《量力一则》
## 钦定古今图书集成/理学汇编/学行典/第135卷 > 邵子渔樵问答 > 《量力一则》

樵者谓渔者曰：“吾尝负薪矣，举百斤而无伤吾之身，
加十斤则遂伤吾之身，敢问何故？”渔者曰：“樵则吾不
知之矣，以吾之事观之，则易地皆然。吾尝钓而得大
鱼，与吾交战，欲弃之则不能舍，欲取之则未能胜，终
日而后获，几有没溺之患矣。非直有身伤之患耶？鱼
与薪则异也，其贪而为伤则一也。百斤，力分之内者”
也；十斤，力分之外者也。力分之外，虽一毫犹且为害，
而况十斤乎？“吾之贪鱼，亦何以异子之贪薪乎？”樵者
叹曰：“吾而今而后知量力而动者，智矣哉